open-index/open-wikipedia-markdown huggingface dataset:
ФК Фејенорд

**Фејенорд** е професионален фудбалски клуб од холандскиот град Ротердам. Основан е на 19 јули 1908 година и моментално се натпреварува во Ередивисије.

Фејенорд има освоено 16 титули во првенството на Холандије, 14 трофеи во Купот на Холандија, 2 Суперкупа на Холандија, додека од меѓународните трофеи има една титула во Купот на европските шампиони, две во Купот на УЕФА и една титула во Интерконтиненталниот куп.

Својте домашни натпревар ги игра на Стадионот Фејенорд, познат по прекарот *Де Којп*, који има капацитет од 51.177 седечки места.

## Титули
### Домашни
* **[[Ередивисије|Првенство на Холандија]]:**
::**Шампион (16):** 1923/24, 1927/28, 1935/36, 1937/38, 1939/40, 1960/61, 1961/62, 1964/65, 1968/69, 1970/71, 1973/74, 1983/84, 1992/93, 1998/99, 2016/17, 2022/23.
::Вицешампион (21): 1930/31, 1931/32, 1932/33, 1936/37, 1942/43, 1959/69, 1965/66, 1966/67, 1967/68, 1969/70, 1971/72, 1972/73, 1974/75, 1975/76, 1978/79, 1982/83, 1993/94, 1996/97, 2000/01, 2011/12, 2013/14.

* **[[Фудбалски куп на Холандија|Куп на Холандија]]:**
::**Шампион (14):** 1929/30, 1934/35, 1964/65, 1968/69, 1979/80, 1983/84, 1990/91, 1991/92, 1993/94, 1994/95, 2007/08, 2015/16, 2017/18, 2023/24.
::Финалист (4): 1933/34, 1956/57, 2002/03, 2009/10.

* **[[Фудбалски суперкуп на Холандија|Суперкуп на Холандија]]:**
::**Шампион (4):** 1991, 1999, 2017, 2018
::Финалист (6): 1992, 1993, 1994, 1995, 2008, 2016.

### Меѓународни
* **[[Интерконтинентален куп]]:**
::**Шампион (1):** 1970.

* **[[УЕФА Лига на шампиони|Куп на европските шампиони]]:**
::**Шампион (1):** 1969/70

* **[[Лига Европа|Куп на УЕФА]]:**
::**Шампион (2):** 1973/74, 2001/02.

* **[[УЕФА Супер Куп|Суперкуп на Европа]]:**
::Финалист (1): 2002.

## Надворешни врски
* Официјално мрежно место  (*холандски*)
* Официјално мрежно место (*англиски*)
* Официјално мрежно место на Академијата на Фејенорд
* 

Ф
Категорија:ФК Фејенорд
Категорија:Ротердам
Мириц (округ)

**Мириц** () — поранешен округ во јужниот дел на сојузната покраина Мекленбург-Западна Померанија, Германија. Бил именуван по езерото Мириц. Се граничел со (од запад надесно) окрузите Пархим, Гистров, Демин, Мекленбург-Штрелиц, слободниот град Нојбранденбург и округот Источен Пригниц-Рупин во Бранденбург. Округот бил распуштен при административната реформа во септември 2011. Округот бил приклучен кон новиот округ Мекленбуршка Езерска Област.

## Географија

Округот Мириц се протегал на западната половина на Езерската Област Мириц и Националниот парк Мириц. Езерото Мириц има површина од 117 км²; тоа е второ најголемо езеро во Германија веднаш зад Боденското Езеро, но и најголемо езеро кое целосно се наоѓа во Германија.

## Историја

Округот бил создаден на 12 јуни 1994 со спојување на претходните окрузи Ребел и Варен и неколку општини од окрузите Малхин и Нојштрелиц. Овој округ бил споен со Мекленбург-Штрелиц и поголемиот дел од Демин при административната реформа во септември 2011, за да го создадат новиот округ Мекленбуршка Езерска Област.

## Грб

## Градови и општини

## Надворешни врски

* Официјална страница  

Категорија:Поранешни окрузи во Мекленбург-Западна Померанија
Втора фудбалска лига на Македонија 2014/2015

**Втората фудбалска лига на Македонија 2014/2015** - 23. издание на Втората фудбалска лига на Македонија. Сезоната започнала на 9 август 2014 и завршила на 23 мај 2015. Во оваа сезона, наместо 16, 10 екипи учествувале бидејќи Фудбалската федерација на Македонија одлучила да се намали лигата. Во оваа сезона првак бил Шкупи.

## Екипи

1 Управата на третолигашкиот клуб Влазрими, со договор го презела Врапчиште. Со тоа тие го преселиле клубот во Кичево и сезоната ја почнал под името Врапчиште. По крајот на првата половина од сезоната, клубот го сменил името во Влазрими 77.

2 Дрита два натпревари одиграла како домашна екипа на стадионот на Агенцијата за Млади и Спорт во Тетово.

3 Горно Лисиче пет натпревари одиграл како домашна екипа на Стадионот Борис Трајковски во Скопје.

4 Кожуф Гевгелија три натпревари одиграла како домашна екипа на Стадионот Миравци во Миравци.

5 Македонија Ѓорче Петров еден натпревар одиграла како домашна екипа на стадионот на Агенцијата за Млади и Спорт во Ѓорче Петров, Скопје.

6 Младост Царев Двор првиот домашен натпревар го одиграл на СРЦ Билјанини Извори во Охрид бидејќи стадионот во Ресен се проширувал за да ги пополни стандардите за Втора лига. Исто така, клубот одиграл три натпревари на Стадионот Тумбе Кафе како домаќин како и уште еднаш на СРЦ Билјанини Извори.

7 Скопје еден натпревар одиграл како домашна екипа на Стадионот Ѓорче Петров.

## Табела





## Резултати

### Коло 1–18

### Коло 19–27

## Бараж за унапредување
### Прв натпревар

### Втор натпревар

*Вкупен резултат Хоризонт Турново - Гостивар 3:1 *

## Бараж за опстанок
Првата рунда вклучила шест екипи (осмо пласираната од Втората лига и петте победници од Третата лига) кои биле подредени во три двојки, кои играле два натпревари на неутрален терен. Победниците напредувале во Втората лига за следната сезона.

### Прв натпревар
Извори:

### Втор натпревар
Извори:

*Вкупен резултат Еуромилк Горно Лисиче - Зајази 7:1*

*Вкупен резултат Љубанци 1974 - Велешта 7:1*

*Вкупен резултат Победа - Беласица 5:2*

## Поврзано
* Фудбалски куп на Македонија 2014/2015
* Прва фудбалска лига на Македонија 2014/2015
* Трета фудбалска лига на Македонија 2014/2015

## Наводи

## Надворешни врски
*Фудбалска федерација на Македонија  
*MacedonianFootball.com  

2014/2015
Втора лига
Втора лига
Малхов (амт)

мини|Улица во Малхов

**Малхов** () — општинска заедница во округот Мекленбуршка Езерска Област, во Мекленбург-Западна Померанија, Германија. Седиштето на општинската заедница е во Малхов.

Општинската заедница Малхов се состои од следниве општини:

# Алт Шверин
# Финфзен
# Герен-Лебин
# Малхов
# Носентинер Хите
# Пенков
# Зилц
# Валов
# Цислов

Категорија:Општински заедници во Мекленбург-Западна Померанија
Финфзен

**Финфзен** () — општина во округот Мекленбуршка Езерска Област, во Мекленбург-Западна Померанија, Германија.

## Наводи

Категорија:Мекленбуршка Езерска Област (округ)
Зилц

**Зилц** може да се однесува на следниве места:

* Зилц (Тирол) — општина во Тирол, Австрија
* Зилц (Мекленбург) — општина во Мекленбург-Западна Померанија, Германија
* Зилц (Пфалц) — општина во Рајнската област-Пфалц, Германија
Малхов

**Малхов** (, ) — град во округот Мекленбуршка Езерска Област, во сојузната покраина Мекленбург-Западна Померанија, Германија. Градот претставува административно седиште на истоимената општинска заедница.

## Географија

Градот се наоѓа на реката Елде, 25 километри западно од Варен и 35 километри северно од Витшток.

### Природа

Градот е опкружен од езера во Мекленбуршката Езерска Област и шуми од Националниот парк Мириц.

## Историја

Местото на Малхов било центар на словенскиот паганство во текот на средниот век. Бил опколен од Саксонците во текот на Северните крстоносни походи во 1147 против Полапските Словени.

Германскиот град Малхов, основан на остров помеѓу Плауското и Флезенското Езеро, бил првпат споменат во 1147 и добил градски права во 1235.

Во 1298, манастирот Малхов, цистерцијански манастир, се преместил на јужниот брег на Малховското Езеро, спроти островот. Во следниве векови, градот се проширил на копното кон северозапад, при што првобитната населба била поврзана со мостови, но со време населбата на копното станала поважна.

Фабрика за оружје на Алфред Нобел била основана во Малхов во 1938, во текот на нацистичка Германија и во текот на Втората светска војна стотици воени работници и жени и деца биле користени како принудна работна сила во фабриката. Во 1943 бил отворен подкамп на концентрацискиот камп Равенсбрик и во текот на наредните две години, многу затвореници, вклучувајќи бројни унгарски Еврејски ги загубиле своите животи во ужасните услови на кампот.

По војната, советските власти обвиниле околу 30 тинејџери, жители на Малхов, за антисоветски активности, поради што 12 од нив на крајот ги загубиле своите животи во советските затвори или пак биле убиени.

По повторното обединување на Германија во 1990, стариот дел на градот бил обновен во склоп на програмата за урбан развој. Денес, поранешниот цистерцијански манастир е дом на Мекленбуршкиот музеј за оргули.

## Галерија


Податотека:Malchow_town_hall.jpg|Градско собрание
Податотека:Malchow Klosterkirche 2011.JPG|Манастир Малхов


## Наводи

## Надворешни врски

* Официјална страница 

Категорија:Мекленбуршка Езерска Област (округ)
Категорија:Градови во Мекленбург
Категорија:Населени места основани во 13 век
Амигдалин

**Амигдалинот** е цијаноген гликозид изолиран од семето на бадемот. Освен бадемот, и некои други видови од родот *[[Prunus]]* содржат амигдалин како кајсијата (*Prunus armeniaca*).

Од 1950-те амигдалинот и неговата изменета форма **летрил** или **витамин Б<sub>17</sub>** биле промовирани како лекови против рак. Меѓутоа, овие соединенија во никаква смисла не претставуваат витамини, а студиите покажале дека се неефективни во третманот на рак.

Категорија:Гликозиди
Категорија:Растителни токсини
Право на живот

мини|Демонстрантите со знакот Венецуела 2014 година
**Право на живот** — елементарно право на човекот засновано на верувањето дека секој човек има право да живее. Концептот за правото на живот е централен во дебати поврзани со прашањата за евтаназија, смртна казна, абортус и самоодбрана.

Во член 3 од Универзалната декларација за човековите права од 1948 година стои:

Правото на живот е загарантирано и со Уставот на Република Македонија, според членот 10:

## Наводи

Категорија:Човекови права
Циркус Колумбија (филм)

**Циркус Колумбија** е филм на режисерот Данис Тановиќ. Главните улоги во филмот ги толкуваат: Предраг Манојловиќ, Мира Фурлан, Борис Лер, Јелена Ступљанин и Милан Штрљиќ. Филмот е снимен според истоимениот роман на Ивица Џикиќ, која во 2003 година ја добил наградата „Меша Селимовиќ“.

## Содржина
По 20 години поминати на работа во Германија, непосредно пред почетокот на војната во Босна, Дивко Бунтиќ се враќа во родниот крај со свршеницата Азра и мачорот Бони. За него, мачорот има посебно значење, зашто мисли дека му носи среќа. Дивко пристигнува во селото и од својата куќа ги брка поранешната сопруга Луција и синот Мартин, кои не ги видел 20 години. Луција и Мартин се селат во општествен стан и таа му забранува на синот да контактира со татко му. Сепак, Мартин продолжува да се среќава со Дивко.
Една ноќ, мачорот Бони исчезнува и Дивко распишува награда од 2 000 германски марки за оној кој ќе го пронајде. Целото село се вклучува во потрага по мачорот при што Азра и Мартин повторно се зближуваат...

## Наводи

Категорија:Филмови со Милан Штрљиќ
Категорија:Филмови на Данис Тановиќ
Категорија:Филмови со Мира Фурлан
Категорија:Филмови со Предраг Манојловиќ
Категорија:Филмови од 2010 година
Евангелие по Матеј (филм)

мини|Матера (Италија)
**„Евангелие по Матеј“** — италијански филм од 1964 година, во режија на Пјер Паоло Пазолини. Главната улога во филмот ја толкува Енрике Изароки, тогашен 19-годишен студент од Шпанија. Филмот бил номиниран за три награди „Оскар“, како и за наградите на БАФТА и за „Златен лав“, но освоил само специјална награда на жирито на Филмскиот фестивал во Венеција. Најпрвин, режисерот имал намера да го снима филмот во Израел, но таму заклучил дека локациите се „премногу комерцијални и несоодветни“, па затоа, филмот е снимен во италијанскиот град Матера. 

## Содржина
Филмот отстапува од традиционалното емотивно и сочувствително прикажување на распнувањето на Исус Христос и целата приказна е поставена во реалистичен и земски стил. Притоа, речиси секоја реплика во филмот е преземена директно од самото Евангелие по Матеј.

## Наводи

Категорија: Филмови на Пјер Паоло Пазолини
Категорија: Филмови за Исус Христос 
Категорија: Италијански филмови
Категорија:Филмови од 1964 година
Категорија:Филмови на италијански јазик
Категорија:Евангелие според Матеј
Најголемата раскажана приказна (филм)

**„Најголемата раскажана приказна“** е американски филм од 1965 година, во режија на Џорџ Стивенс. Главната улога во филмот ја толкува Макс фон Сидов, кому тоа му била првата улога во филм од англиското говорно подрачје. Сепак, режисерот инистирал тој да ја игра улогата на Исус Христос, зашто за таа улога сакал глумец кој не бил познат кај американската публика. Во споредна улога, во филмот се појавува и Џон Вејн, кој игра римски војник во сцената на распнувањето на Исус.
Овој филм во кој се раскажува целиот живот на Исус, од раѓањето до воскресението, до ден-денес е еден од најпопуларните филмови во САД за време на велигденските празници.

## Наводи

Категорија:Американски филмови
Категорија:Филмови на Џорџ Стивенс
Категорија:Филмови за Исус Христос
Категорија:Филмови со Макс фон Сидов
Категорија:Религиозни филмови
Категорија:Филмови на англиски јазик
Категорија:Филмови од 1965 година
Месија (филм)

**„Месија“** е италијански филм од 1975 година, во режија на Роберто Роселини, со Пјер Марија Роси во главната улога. Ова е последниот филм на Роселини.

Иако филмот го прикажува животот на Исус Христос, во него чудата и насилството се сведени на минимум, а во преден план е прикажано братството меѓу Исус и апостолите. Исто така, во филмот се истакнува дека учениците на Исус го ширеле неговото учење уште во времето додека тој бил жив.

## Наводи

Категорија:Италијански филмови
Категорија:Филмови на Роберто Роселини
Категорија:Филмови за Исус Христос
Категорија:Филмови на италијански јазик
Категорија:Религиозни филмови
Категорија:Филмови од 1975 година
Последното искушение на Христос (филм)

**„Последното искушение на Христос“** е американски филм од 1988 година, дело на режисерот Мартин Скорсезе. Филмот е снимен според истоимениот роман на Никос Казанѕакис. Филмот е снимен во Мароко, а во него настапуваат бројни познати глумци: Вилијам Дефо (како Исус) Харви Кајтел (како Јуда), Барбара Херши, Дејвид Боуви, Хери Дин Стентон итн. За филмот, Скорсезе бил номиниран за „Оскар“, додека Херши била наградена со „Златен глобус“. На Кајтел пак му била доделена „Златна малина“ за најлош глумец на годината.

Во филмот се раскажува животот на Исус Христос и неговата борба со разни искушенија (стравот, омразата, депресијата, колебањето, страста итн.). Иако бил прикажуван со назнака дека отстапува од вообичаениот портрет на Исус и дека не се темели врз евангелието, филмот предизвикал големи критики од страна на христијанската публика.

## Наводи

Категорија:Филмови од 1988 година
Категорија:Американски филмови
Категорија:Филмови на англиски јазик
Категорија:Филмови засновани на романи
Категорија:Филмови за Исус Христос
Категорија:Филмови на Мартин Скорсезе
Категорија:Филмови со Харви Кајтел
Категорија:Филмови со Вилјем Дефо
Категорија:Филмови со Дејвид Боуви
Категорија:Филмови со Барбара Херши
Пасија (филм)

**„Страдањата Христови“** е американски игран филм од 2004 година, во режија на Мел Гибсон, со Џим Кавизел во главната улога (го игра Исус). Филмот бил снимен во Израел, а сите дијалози се одвиваат на латински и на арамејски јазик. Наспроти големите критики, филмот остварил огромен комерцијален успех, остварувајќи заработка од преку 600 милиони долари. Филмот бил номиниран за три награди „Оскар“. Во филмот се раскажува за последните 12 часа од животот на Исус Христос, а приказната се темели врз евангелијата од Новиот завет, како и визиите на германската калуѓерка Ен Кетрин Емерих. Поради сцените на насилство, филмот предизвикал големи критики.

## Наводи

## Надворешни врски
* 
* 
* 
* 

Категорија:Американски филмови
Категорија:Религиозни филмови
Категорија:Филмови на латински јазик
Категорија:Филмови на арамејски јазик
Категорија:Филмови на Мел Гибсон
Категорија:Филмови со Џим Кавизел
Категорија:Филмови со Моника Белучи
Категорија:Филмови со Маја Моргенстерн
Категорија:Филмови за Исус Христос
Категорија:Филмови од 2004 година
Категорија:Филмови чие дејствие се одвива во Ерусалим
Tlot Tlot

**Tlot Tlot** () е австралиска рок група од градот Мелбурн, создадена во 1986 година како **Man in the Wood** и распадна во 1996 година.

## Историја
Првиот им издание е 7-инчовен сингл „Rain“ (Дождот) во 1989 година. Продуцентите на оваа плоча се Ака Сеткја и Мелком Денис. Во 1990 година, 12-инчовна плоча, „Thumper“, е издадена, со „Rain“ и 7 други песни.

Во 1991 година, групата ја напуштил Брајант и се преименува како Tlot Tlot. Деби си албум, *Pistolbuttsa'twinkle*, е издаден во март 1992. Вториот им сингл, „Old Mac“ (Стариот Мек) е издадена на 8 декември на оваа година.

Во 1993, вториот им албум, *The Live Set - Volume 1* е издаден. Тоа е последна им издание на Manhole.

Групата пишуваа договор со EMI во 1994 година и издадена сингл „The Girlfriend Song“ (Грлфрендска песна) и албум *Fashion Takes a Holiday* во 1995. Тие се последниот им изданија.

Групата распадна во 1996 година. Болвел е оженил до Мерил Бејнбриџ, и Ползен станаа член на групите Ruck Rover, Fred Astereo и The Sublets.

## Дискографија
* "Rain" b/w "Glamour and the Sand" (1989)
* *Thumper* (1990)
* *A Day at the Bay* (1991)
* *Pistolbuttsa'twinkle* (1992)
* "Old Mac" (1992)
* *Pistolbuttsatwinkle'atwinkle* (1993)
* *The Live Set - Volume 1* (1993)
* "The Girlfriend Song" (1995)
* *Fashion Takes a Holiday* (1995)

Категорија:Алтернативен рок музички групи
Категорија:Музички групи основани во 1986 година
Серотонин

**Серотонинот** или **5-хидрокситриптамин** е невротрансмитер.

## Опис
Главно се наоѓа во гастроинтестиналниот тракт, крвните плочки и централниот нервен систем на животните, вклучувајќи ги и луѓето. Своите ефекти ги дава поврзувајќи се за серотонинските (5-HT) рецептори. Настанува во нервните клетки и ги пренесува информациите од една до друга нервна клетка при што дејствува веднаш. Кај мажите, серотонинот се создава дури и за 52% повеќе во однос на жените.
На создавањето на серотонинот влијаат многу фактори при што многу е важна генетиката. Притоа, кај одделни луѓе се создаваат различни киличества серотонин, а неговиот ефект зависи и од тоа на кој рецептор е врзан. Исто така, важно е дали со исхраната во организмот се внесува аминокиселнината триптофан, бидејќи таа влијае врз создавањето на серотонинот. На количеството на серотонин влијае и менталната активност. Постојат седум вида серотонински рецептори.
## Ефекти на серотонинот
Недостигот на серотонин може да предизвика чувство на непријатност од кое произлегува копнежот по слатка храна. Серотонинот има различни функции: ги забрзува моторните функции, го регулира крвотокот во мозокот, влијае врз регулацијата на телесната температура, има аналгетско дејство, го намалува апетитот, а ако го има премногу, тогаш ја намалува желбата за сексуална активност или ја оневозможува ерекцијата кај мажите. Доколку дојде до намалено создавање на серотонин во нервниот систем, доаѓа до нарушување на расположението во вид на депресија, а често и во вид на анксиозност. Понатаму, недоволното ниво на серотонин го намалува и нивото на мелатонин во организмот, што го нарушува циклусот на спиење.

## Наводи


Категорија:Невротрансмитери
Категорија:Биогени амини
Категорија:Зборови што ги нема во ТРМЈ
Саријар

**Саријар** или **Саријер** (, *Хрисавги *, до 1927 г. *Σαρήγιαρ*, *Саријар*) — село во Општина Лагадина во Солунскиот округ, Егејска Македонија, денес во областа Централна Македонија, Грција. Населението брои 1.017 жители (2021).

## Географија и местоположба

Селото се наоѓа на неколку километри североисточно од градот Лагадина на Богданска Планина. Селото се наоѓа на надморска височина од 126 метри.

## Историја

Во XIX век Саријар било турско село, кое припаѓало кон Лагадинската каза на Отоманското Царство. Според статистиката на Васил К’нчов („Македонија. Етнографија и статистика“) во 1900 година селото имало 603 жители Турци.

Во текот на Втората балканска војна, селото било окупирано од страна на грчките војски. По крајот на Балканските војни, селото било вклучено во составот на Грција. На пописот од 1913 година биле евидентирани 478 жители, додека на пописот од 1920 година, во селото биле евидентирани 458 жители.

Според Лозанскиот договор, во селото било населено грчко население од Мала Азија, Источна Тракија и Понд, додека муслиманското население било принудено да си замине од селото. Во 1927 година, селото било преименувано во Хрисавги.

## Население

Во 1928 година селото броело 525 жители., додека во 1940 година селото броело 596 жители.

Селото во пописот од 1951 година броело 644 жители, на пописот од 1961 година, во селото живееле 701 жител, во 1971 година имало 641 жител, во 1981 година имало 707 жители, додека во 1991 година имало 880 жители. Денеска, населението на селото е 1018 жители според пописот од 2001 година.

## Поврзано
* Саријар (река) — истоимена рекичка во Овчеполието

## Наводи

Категорија:Лагадина
Ел Арби Хилел Судани

**Ел Арби Хилел Судани** (роден на 25 ноември 1987 во Шлеф) — алжирски фудбалер кој игра на позицијата напаѓач за хрватскиот Динамо Загреб и репрезентацијата на Алжир.

## Кариера
Судани ја започнал својата кариера во младинскиот тим на екипата АСО Шлеф, за која го направил своето сениорско деби во 2006 година. Во својата последна година во клубот го освоил Алжирското првенство, пред да се пресели во португалската екипа, Виторија Гимараеш. Играјќи за Гимараеш тој му помогнал на својот клуб да дојде до првата титула во историјата на клубот во Купот на Португалија, постигнувајќи го израмнувачкиот гол во финалето против Бенфика играно на 26 мај 2013. Две минути подоцна Рикардо го постигнал победничкиот гол за Виторија.

На 27 мај 2013, Судани потпишал за Динамо Загреб за нешто помалку од 1.000.000 €.

## Титули
### Клупски
** [[АСО Шлеф]]**
* **Алжирско првенство** (1) : 2010-11.

** [[ФК Виторија Гимараеш|Виторија Гимараеш]]**
* **Португалски куп** (1) : 2013.

** [[Динамо Загреб]]**
* **[[Прва ХНЛ]]** (1) : 2013-14.
* **Суперкуп** (1) : 2013.

## Надворешни врски
* Ел Арби Хилел Судани на soccerway
* Ел Арби Хилел Судани на transfermakt 
* Ел Арби Хилел Судани на espn

Категорија:Живи луѓе
Категорија:Алжирски фудбалери
Категорија:Фудбалери на ФК Динамо Загреб
Категорија:Родени во 1987 година
Колудеј

[десно|мини|250п|Колудеј кај градот [Пазар (град)|Пазар.]]

**Колудеј** (, *Лудијас*, , Караазмак) — река во Егејска Македонија, денес во Грција. Должината и&#768; е 35 километра.

## Течение
Реката извира од планината Пајак. Минува низ градот Пазар (Ениџе Вардар), Солунското Поле и се влева со заедничката делта со Вардар и Бистрица во Солунскиот Залив. Во минатото, на Колудеј се наоѓало денес пресушеното Ениџевардарско Езеро. Во долното течение, реката образува граница меѓу општините Делта од североисток и Гида од југозапад.

## Историја
Името Колудеј е замането со древното име „**Лудија**“ по потпаѓањето на Егејска Македонија под грчка власт во во 1913 г. согласно нивната политика за присвојување на древната македонска историја. Според Херодот, во антиката Лудија ја делела македонската област Ематија од грчка Беотија, а според Скилакс, таа е притока на друга река.

## Поврзано
* Колудеј (село)
* Мегленица

## Наводи

Категорија:Реки во Егејска Македонија
Категорија:Егејски слив
Категорија:Централна Македонија (Грција)
Мино Рајола

**Кармине „Мино“ Раиола** ( - ) — поранешен холандски фудбалски агент роден во Италија.

## Кариера
Раиола е роден во Ночера Инферионе, во областа Салерно. Благодарение на неговото италијанско потекло тој има добри контакти со најважните италијански клубови. Раиола се преселил во Харлем (Холандија) со неговите родители во 1968 година, кога тој имал само една година. Тој работел во италијанскиот ресторан Наполи кој бил сопственост на неговите родители и учел во правно училиште. Во 1987 година, Раиола ја основал својата сопствена компанија. Во прилог на неговиот бизнис, Раиола, исто така, се фокусирал и на фудбалската кариера. На возраст од 22 години, тој му се приклучил на ХФЦ Харлем. Наскоро тој го напуштил клубот и во неговите зборови објаснил дека доброволно поднесол оставка, бидејќи другите членови на одборот се премногу конзервативни. По кратка авантура како играч и администратор, сепак, тој останал вклучен во фудбалскиот свет, овој пат како фудбалски агент. Раиола работел во Спортски промоции. Тој помагал во трансферите на играчите на Ајакс Брајан Рој (во екипата на Фоџа во 1992 година), Марсиано Винк (во Џенова во 1993) , Вим Јонк и Денис Бергкамп (во Интер во 1993 година) и Мишел Крек (во Падова во 1994 година). По некое време тој одлучил да ја напушти компанијата и да почне со свој клиенти. Неговиот прв голем трансфер беше оној на Павел Недвед, кој по добрите игри на Евро 1996 потпишал договор со Лацио.

На 31 август 2004 година, на последниот ден од летниот трансферен прозорец, Раиола го доведе шведскиот напаѓач Златан Ибрахимовиќ за сума од 16 милиони евра во Јувентус од Ајакс.

## Клиенти

Ова се некои од фудбалерите кои биле клиенти на Раиола некогаш.

*  Пол Погба  
*   Ромелу Лукаку  
*   Марко Верати 
*  Хенрих Мхитарјан  
*  Блез Матуиди 
*   Златан Ибрахимовиќ  
*   Марио Балотели  
*   Џанлујџи Донарума
*   Џакомо Бонавентура 
*  М'Баје Нијанг
* Серхио Ромеро 
*   Игнацио Абате
*    Омар Ел Кадури
*   Моизе Кен 
*  Кени Тете
*  Владимир Вајс 
* Пајтим Касами
*  Бартош Саламон 
*  Гастон Бругман

## Надворешни врски
* Мино Раиола - Клиенти
* Мино Раиола на talksport 

## Наводи

Категорија:Фудбалски агенти
Мостовите на округот Медисон (филм)

**Мостовите на округот Медисон** е американски филм, во режија на Клинт Иствуд. Главните улоги ги толкуваат: Клинт Иствуд, Мерил Стрип и Ени Корли.

## Содржина
Франческа (ја игра Стрип) живее мирен живот на една фарма во Ајова, заедно со мажот и со двете деца. Сето тоа се менува кога фотографот на „Нешенел џиографик“, Роберт Кинкејд (го игра Иствуд), доаѓа на нејзината фарма, барајќи го патот до стариот мост во околината. На почетокот, таа се двоуми, но сепак, се согласува да му го покаже мостот. Потоа, тие започнуваат разговор во кој Франческа открива една своја страна за која не била свесна дека ја има. Во текот на четири дена, во кои нејзиното семејство е отсутно, таа остварува љубовна врска со Роберт. Вечерта пред враќањето на нејзиното семејство, тој ја моли Франческа да го напушти домот и да го продолжи животот со него, но таа одлучува да остане дома, останувајќи верна на своето семејство. Неколку дена подоцна, таа повторно го среќава Роберт, а во неа се води тешка душевна борба меѓу љубовта кон него и семејните обврски. Најпосле, Роберт си заминува, годините поминуваат, умира сопругот на Франческа, а нејзините деца се осамостојуваат. Цело време, таа мисли на Роберт, а по смртта на сопругот се обидува да воспостави контакт со него, но без успех. Еден ден, таа добива пакет со личните предмети на Роберт. По смртта на Франческа, нејзините деца дознаваат за нејзината љубов кон Роберт, а нејзината пепел ја фрлаат преку мостот каде се родила нејзината љубов.

## Наводи

Категорија: Филмови на англиски јазик
Категорија: Американски филмови
Категорија: Филмови на Клинт Иствуд
Категорија: Филмови со Клинт Иствуд
Категорија: Филмови со Мерил Стрип
Гери (филм)

**„Гери“** (англиски: *Gerry*) е американски филм, во режија на Гас ван Сант (Gus Van Sant). Главните улоги ги толкуваат: Кејси Афлек (Casey Affleck) и Мет Дејмон (Matt Damon).

## Содржина
Двајца пријатели, кои меѓуебно се нарекуваат Гери (ги играат Афлек и Дејмон), решаваат да ја поминат пеш Долина на Смртта. Откако ќе се изгубат и ќе останат без вода и храна, ним им преостануваат само хуморот и самодовербата, со цел да се извлечат од неволјата. Меѓутоа, непрегледниот пустински простор, неговата убавина и фатаморганите почнуваат да влијаат врз двајцата пријатели, а нивната самодоверба сè повеќе слабее...

## Наводи

Категорија:Американски филмови
Категорија:Филмови на Гас ван Сант
Категорија:Филмови со Мет Дејмон
Категорија:Филмови со Кејси Афлек
Категорија:Филмови на англиски јазик
Категорија:Филмови од 2002 година
Категорија:Филмови чие дејствие се одвива во Калифорнија
Кралот на кралевите (филм)

**„Кралот на кралевите“** (англиски: *King of Kings*) — американски филм, во режија на Николас Реј (Nicholas Ray), снимен по сценариото на Филип Јордан (Philip Yordan). Главните улоги ги толкуваат: Џефри Хантер (Jeffrey Hunter), Роберт Рајан (Robert Ryan), Рон Рендал, Сиоба Мекена (Siobhán McKenna), Хурд Хетфилд (Hurd Hatfield), Вивека Линдфордс (Viveca Lindfors) и Рип Тори, а како раскажувач во филмот е појавува Орсон Велс (Orson Welles). Овој филм се смета за еден од најдобрите кои го опишуваат животот на Исус Христос.

## Содржина
Фабулата на овој филм се носи со две страни: историска и евангелска. Таа започнува со приказот како тоа Ерусалим и сета земја паднаа под Римска власт преку заповедта на Помпеј во 63 година пред Христа. Меѓутоа, надежта на народот е дека Бог ќе им испрати Спасител-Месија којшто ќе ги избави од сета тиранија на наметнатата власт. На ова се надоврзува евангелската фабула која го следи животот на Исус (го игра Хантер) од Назарет основана на четирите Евангелија: неговото раѓање во Витлеем (првиот Божиќ), Крштението, изборот на апостолите, проповедите и чудата, неговите страданија во Ерусалим, за на крајот да заврши со Воскресението и Заповедта за Крштение на сите народи. Дополнително на оваа евангелска фабула е нејзиниот историски контекст: лик кој е речиси рамноправен со Христос е Варава, револуционер и бунтовник против Римската власт, ослободен за Пасха како што Христос е испратен на Голгота на Распетие. Варава во филмот го претставува „огнот“ и „мечот“, додека Христос е претставник на мирот и на братството на сите луѓе. Во однос на последново се поставува и римскиот стотник Лукијан: преку колежот на Витлеемските деца и активноста на св. Јован Крстител (го игра Рајан) тој се запознава со Христијанството,  да го исповеда Исус како Христос.

## Наводи

Категорија:Филмови на англиски јазик
Категорија:Американски филмови
Категорија:Филмови со Џефри Хантер
Категорија:Филмови со Орсон Велс
Категорија:Филмови со Роберт Рајан
Категорија:Филмови на Николас Реј
Категорија:Филмови за Исус Христос
Категорија:Религиозни филмови
Категорија:Библиски филмови
Категорија:Филмови од 1961 година
Недопирливите (филм)

**Недопирливите** е американски филм, во режија на Брајан Де Палма. Главните улоги ги толкуваат: Кевин Костнер, Роберт де Ниро, и Шон Конери.

## Содржина
Филмот претставува епска приказна за напорите на Елиот Нес, федерален агент од 1930-тите, за да го уапси најпознатиот мафијаш во историјата на Чикаго - Ал Капоне.

## Наводи

Категорија:Филмови на англиски јазик
Категорија:Американски филмови
Категорија:Филмови на Брајан де Палма
Категорија:Филмови со Шон Конери
Категорија:Филмови со Кевин Костнер
Категорија:Филмови со Роберт де Ниро
Категорија:Криминалистички филмови
Категорија:Филмови од 1987 година
Малите Фокерови (филм)

**„Малите Фокерови“** (англиски: *Little Fockers*) е американски филм од 2010 година, во режија на Пол Вајц. Главните улоги ги толкуваат: Бен Стилер, Овен Вилсон, Роберт де Ниро, Дастин Хофман, Барбра Стрејсенд и Џесика Алба. Оваа комедија претставува второ продолжение на комерцијално успешниот филм „Запознај ги родителите“. 

## Содржина
Во филмот се опишуваат комичните случувања во семејството Фокерови. Сега, главата на семејството, Џек Барнс (го игра де Ниро), сака да го назначи својот наследник и притоа се појавуваат повеќе можни кандидати, меѓу кои и зетот Грег (го игра Стилер), кој работи како медицинска сестра. 

## Наводи

Категорија: Филмови на англиски јазик
Категорија:Филмски комедии
Категорија: Американски филмови
Категорија: Филмови со Бен Стилер
Категорија: Филмови со Дастин Хофман
Категорија:Филмови со Овен Вилсон
Категорија: Филмови со Барбра Стрејсенд
Категорија: Филмови со Роберт де Ниро
Категорија: Филмови со Џесика Алба
Категорија:Филмови од 2010 година
Мегленица

[мини|десно|250п|Мегленица кај [Слатина (Воденско)|Слатина]]
**Мегленица** (**Могленица** или **Колудејска Река**; , *Могленицас*) — река во Егејска Македонија, денес во Грција.

Се образува во областа Меглен близу границата со Р Македонија, со сливањето на разни потоци кои избираат од планината Ниџе. Тече на југ и до 1930 г. се влевала во Ениџевардарското Езеро и од него излегувала како Колудеј (Лудијас). Со пресушувањето на езерото, Мегленица се слева со реката Вода (Водас) во областа Сланица во регулиран канал, кој пак се влева во Бистрица (Алијакмонас) кај селото Колура. Главна притока е негушката река Арапица.

## Притоки
**→ лева притока, ← десна притока**
:* → Ану Раца
::* → Балкаци
:* → Вале Сек
:* ← Чор
:* → Патум
::* ← Фузети
:* → Црни Дол
:* ← Раковица
:* → Копривишта
:* ← Кристалопотамос
:* → Ксиропотамос
::* → Мочица
:* ← Баресца (Кајнарџа)
::* ← Клисура
::* ← Курти
::* ← Поток
:* ← Белица
::* → Бистрица (Вирот)
:::* → Картанца Вода
:::* ← Делимишница
:::* → Стека
::* → Загорицко
::* ← Козјак
:::* ← Топлица (Колова)
::::* → Црна Река (Црнана)
::::* → Сосица
:::::* ← Дерба
:::::* ← Паеновица
:* ← Бела Вода
:* ← Почепски Кајнак
:* ← Строница (Умин Дол)
::* ← Перисемли
::* ← Бигур
::* ← Гавранска
:* → Црна Река
:* ← Калин Дол
:* ← Вода
::* ← Марица
::* → Криво Деле
::* ← Бела Река
:::* → Голема Река
:::* → Киркимос
:::* → Извор (Валимари)
::* → Дулева Кезма
::* → Сиамар
::* → Кујупица
:* ← Мочар
:* ← Арапица
::* → Сесјак
::* → Влашки Извор
::* → Азмак
:* ← Кутијка (Кутија)
::* ← Гека
:* ← Ана Дере (Трипотамос)

## Поврзано
* Меглен
* Мегленско Поле
* Колудеј

## Наводи

Категорија:Реки во Егејска Македонија
Категорија:Реки во Грција
Категорија:Меглен
Категорија:Негуш
Категорија:Бер (општина)
Категорија:Бистрички слив (егејски)
Категорија:Пајак (планина)
Категорија:Притоки на Бистрица (Егејска Македонија)
Вустров (Нојштрелиц)

**Вустров** () — општина во округот Мекленбуршка Езерска Област, во Мекленбург-Западна Померанија, Германија.

## Наводи

Категорија:Мекленбуршка Езерска Област (округ)
Вустров

**Вустров** може да се однесува на следниве места во Германија:

* Вустров (Вендланд) — град во округот Лихов-Даненберг, Долна Саксонија
* Вустров (Нојштрелиц) — општина во округот Мекленбуршка Езерска Област, Мекленбург-Западна Померанија
* Вустров (Фишланд) — општина во округот Западна Померанија-Риген, Мекленбург-Западна Померанија
Миров

**Миров** () — град во округот Мекленбуршка Езерска Област, во сојузната покраина Мекленбург-Западна Померанија, Германија. Градот претставува административно седиште на општинската заедница Мала Мекленбуршка Езерска Област.

## Потекло на името

Името на градот потекнува од словенскиот збор „мир“. Името било извлечено од „вила мирове“, што означува место на мирот.

## Географија

Миров се наоѓа во средишниот дел на Мекленбуршката Езерска Област (*Mecklenburgische Seenplatte*) на јужниот брег на истоименото езеро, кое е поврзано со Мириц и со Хафел преку систем на езера, реки и канали. Постојат уште неколку езера на територијата на градот. Селата Димиц, Флет, Гранцов, Печ и Штарзов биле припоени кон градот во 2004 и сега се дел од него.

## Историја

Во 1227, Редот на Св. Јован основал бург на брегот на езерото Миров откако војводата Борвин Втори им дал земја тука; во горниот лев дел на грбот на градот сè уште е прикажан крстот на Редот на Св. Јован. Во 1701, градот станува дел од војводството Мекленбург-Штрелиц. Во 1919 добил градски права. Миров е родно место на Шарлота фон Мекленбург-Штрелиц, сопруга на Џорџ III.

Барокниот дворец, во изградба од 1749 до 1760, бил проектиран од Кристоф Јулиус Леве. Познат е по неговата балска сала и Црвениот салон со свилени завеси во кинески стил. Во англискиот парк на дворецот е погребан последниот голем војвода на Мекленбург-Штрелиц, кој умрел во 1918. Гробот на големиот војвода се наоѓа во готската црква на Св. Јован, која била повторно изградена по нејзиното целосно уништување во 1945.

## Галерија


Податотека:Mirow Schloss.jpg|Барокниот замок Миров, на остров во рамки на истоименото езеро
Податотека:Mirow Schloss Liebesinsel Brücke 2010-04-07 057.jpg|Мост кој ги поврзува островот на замокот и островот на љубовта
Податотека:Mirowersee.jpg|Куќи на Мировското Езеро
Податотека:Diemitz Vilzsee 2010-04-07 116.jpg|Филцско Езеро
Податотека:Mirow Schleuse Jul 2010 a.jpg|Брана на каналот Мириц-Елде


## Наводи

## Надворешни врски

* Официјална страница 

Категорија:Мекленбуршка Езерска Област (округ)
Категорија:Градови во Мекленбург
Мала Мекленбуршка Езерска Област

мини|Портата во Миров, порано била влез на островот-замок Мироу. Тоа е најстарата, преживеана секуларна зграда.
**Мала Мекленбуршка Езерска Област** () — општинска заедница во округот Мекленбуршка Езерска Област, во Мекленбург-Западна Померанија, Германија. Седиштето на општинската заедница е во Миров.

Општинската заедница Мала Мекленбуршка Езерска Област се состои од следниве општини:

# Миров
# Приперт
# Везенберг
# Вустров

Категорија:Општински заедници во Мекленбург-Западна Померанија
Желевска Река

**Желевска Река** или **Рулска Река** (по името на Желево или Рулја) или **Бериг** (по поранешното село Берик); , *Ладопотамос* или *Λιβαδοπόταμος*, *Ливадопотамос*, *Ζελοβίτης/Ζέλοβας*, *Зеловитис* / *Зеловас*) — река во западниот дел од Егејска Македонија, денес во Грција. Тече низ областа Корешта, како и нејзината притока Беличка Река. Желевска Река е една од поголемите притоки на Бистрица, заедно со Венетик и други.

Оваа река е главен извор за водоснабдување на градот Костур и други населени места околу Костурското Езеро. Желевска Река извира од подрачјето околу с. Песодер, на планината Баба, кое е опишано како „предел со исклучителна природна убавина“. Подрачјето е важно живеалиште на видрата, златниот орел и други грабливи птици. Претставува едно од ретките места во земјата кајшто се гнезди речната тринга.

Други забележителни птици што се гнездат во оваа област се малиот пескар, осојадот и други. Еколошката состојба се смета за добра, но постои ризик од нарушување на животната средина долж поречието на Желевска Река поради изградбата на патишта, сечата на даб и риболовот. По бреговите на реката расте врба и леска.

## Поврзано
* Желево
* Рулја

## Наводи

Категорија:Реки во Егејска Македонија
Категорија:Реки во Грција
Категорија:Костур (град)
Категорија:Лерин
Категорија:Бистрички слив (егејски)
Категорија:Притоки на Бистрица (Егејска Македонија)
Елде

**Елде** () — река во северниот дел на Германија, десна притока на реката Лекниц. Реката поминува низ сојузните покраини Мекленбург-Западна Померанија, каде воедно е и најголема река, и низ Бранденбург (едвај неколку километри). Нејзината вкупна должина изнесува 220 километри. Елде потекнува близу Алтенхоф, јужно од Малхов. Најпрвин тече кон југоисток кон јужниот дел на езерото Мириц, во кое влегува кај Фиперов. Истекуваод Мириц во северниот дел, близу Варен. Врти на запад и тече низ низа мали езера и низ градот Малхов, сè до Плауското Езеро. Истекува од езерото кај Плау ам Зе и продолжува кон запад и југозапад низ Либц, Пархим, Нојштат-Глеве и Грабов. Елде се влева во Лекниц (и самата притока на Елба) во Елденбург, дел од Ленцен (Елба). Поголемиот дел од нејзиниот тек (180 км) — пловен.

Категорија:Реки во Бранденбург
Категорија:Реки во Мекленбург-Западна Померанија
Галик

десно|мини|250п|Мост на Галик за време на Првата светска војна
**Галик** (, *Галикос*) — река во централниот дел на Егејска Македонија (денес во Грција), со должина од околу 60 километри, а сливот ѝ зафаќа површина од 930&nbsp;км2.

Реката извира од јужните падини на планината Круша, тече во јужен правец, па минува крај градотКукуш и се влева в Солунскиот Залив меѓу с. Текелиево (Синдос) и Солун. Заедно со почетните  водотеци, реката е долга вкупно 65&nbsp;километри.

По реката е крстена и поранешната општина Галик. Во Грција, покрај „Галикос“ се користи и древното име „**Ехедор**“ (*Εχέδωρος*, Ехедорос), по кое е наречена и поранешната општина со центар во Текелиево. Се смета дека нејзиното име доаѓа од населба на Галите, наречена Галикум, основана на местото на подоцнежниот Кукуш; името се зачувало во тој облик и по завршувањето на римското владеење.

Галик минува и крај Лагадинското Поле, каде солинските сртови продолжуваат во Круша и го делат коритото на Галик од полето.

## Поврзано
* Лагадинско Поле

## Наводи

Категорија:Реки во Егејска Македонија
Категорија:Реки во Грција
Категорија:Кукуш
Категорија:Даутбал
Нојштрелиц-Ланд

мини|Поглед кон административен објект во Нојштрелиц

**Нојштрелиц-Ланд** () — општинска заедница во округот Мекленбуршка Езерска Област, во Мекленбург-Западна Померанија, Германија. Седиштето на општинската заедница е во Нојштрелиц, иако самиот град не е дел од општинската заедница.

Општинската заедница Нојштрелиц-Ланд се состои од следниве општини:

# Бланкензе
# Блуменхолц
# Карпин
# Годендорф
# Гринов
# Хоенцириц
# Клајн Филен
# Крацебург
# Меленбек
# Узерин
# Вокул-Дабелов

Категорија:Општински заедници во Мекленбург-Западна Померанија
Вода (река)

[мини|десно|Водопад на реката Вода во градот [Воден]]
**Вода** (или понекогаш **Воденка**; , *Водас* или *Εδεσσαίος*, *Едесеос*) — река во Егејска Македонија, денес во Грција, по чие течение е сместен градот Воден.

Вода традиционално се образува од неколку потоци што извираа од планините Ниџе и Каракамен, но денес преку вештачки канал во неа истекува Островското Езеро. Над Воден на Вода е изградена акумулацијата Владовско Езеро. Во градот Воден реката ги образува познатите Воденски водопади. Се слива со Мегленица во областа Сланица и заедно продолжуваат во регуирал канал, кој пак се влева во реката Бистрица кај с. Колура, Берско.

## Поврзано
* Ќупри — стар мост на реката при влезот во Воден
* Парк на водопадите

## Наводи

Категорија:Реки во Егејска Македонија
Категорија:Бистрички слив (егејски)
Категорија:Воден
Категорија:Вртикоп
Блуменхолц

**Блуменхолц** () — општина во округот Мекленбуршка Езерска Област, во Мекленбург-Западна Померанија, Германија.

## Наводи

Категорија:Мекленбуршка Езерска Област (округ)
Гринов

**Гринов** може да се однесува на следниве места во Германија:

* Гринов (Мекленбург) — општина во округот Мекленбуршка Езерска Област, Мекленбург-Западна Померанија
* Гринов (Пренцлау) — општина во округот Укермарк, Бранденбург
Автобиографија (Григор Прличев)

**Автобиографија** - дело на македонскиот поет и преродбеник Григор Прличев во кое пишува за неговиот животопис. Делото е напишано во 1884/85 година, но истата е објавена дури цела деценија подоцна, околу една година по смртта на Прличев во 1894 година, од страна на бугарското министерство за народна просвета во ''Зборник за народни умотворенија, наука и книжнина''. Автобиографијата на Прличев претставува последната поголема творба што останала од него.

## За делото

Својата автобиографија Григор Прличев започнал да ја пишува во 1884 година, во времето кога учителствувал во Солунската Гимназија. Иако делото го пишувал цела година, тоа е прилично кратко. Тоа особено се забележува во одредени делови каде се прескокнуваат цели делови од неговиот живот. Сепак, ова дело ни дава јасна слика за борбата на македонските преродбеници против грчката пропаганда и за животот во Охрид во 19. век. И покрај тоа Прличев ја завршил автобиографијата во 1885 година, таа била објавена дури во 1894 година, т.е. по неговата смрт, како дел од зборниците издадени од бугарската влада.

Во автобиографијата се испечатени и три песни на Прличев. Две од овие стихотворби оставиле траен белег на животот во Охрид низ периодот на националното самоосознавање и подоцнежната борба за слобода.

## Белешки
:a. Прличев својата автобиографија ја пишува во Солун помеѓу 1884 и 1885 година. Делото е објавено цела деценија подоцна, во 1894 година од страна на бугарската влада.

## Наводи

## Надворешни врски
* Превод на Автобиографијата објавен во Скопје, 1967. (македонски)
* Аудио верзија на Автобиографијата. (македонски)

Категорија:Дела на Григор Прличев
Трка околу Фландрија 2014

**Трка околу Фландрија 2014** — 98. издание на еднодневниот монументален класик Трка околу Фландрија. Била одржана на 6 април 2014 на растојание од 259 километри од Брухе до Ауденарде. Претставувала осма трка во сезоната на Светската турнеја.

Во завршницата на четири велосипедисти, Швајцарецот Фабијан Канчелара ја освоил трката за израмнување на рекордот по третпат — втора година по ред — пред белгиската тројка Грег ван Авермат, Сеп Ванмарке и Стејн Ванденберг.

## Екипи

Бидејќи Трката околу Фландрија е трката во Светската турнеја, сите 18 UCI World Tour екипи биле автоматски поканети и се обврзани да испратат екипа. На седум други екипи им биле доделени специјални покани, со што се создала група од 25 екипи.

Екипи кои настапиле на трката биле:

## Резултати

## Наводи

## Надворешни врски
* 

Категорија:Белгија во 2014 година
Категорија:Светска турнеја на UCI 2014
2014
Драматица

**Драматица** или **Ангиста** (понекогаш **Драманица**; , *Ангитис*) — река во источниот дел на Егејска Македонија (денес во Грција) по чие течение е сместен градот Драма. Во Грција, за почеток на реката се смета нејзината притока Панега, која извира од пештерата Маара кај с. Нов Калапот (Ангитис) и се влева во Драматица кај с.&nbsp;Фотилово. Драматица почнува од нејзините извори во Драма и сè до Фотилово Грците ја нарекуваат Света Варвара (Аја Варвара).

Со должина од 75&nbsp;км, Драматица е најголемата притока на Струма во Егејска Македонија. Тече низ Драмско и Серско.

Почнувајќи од кај зихненското село Баница, јужно од Алистратик, реката тече стрмната клисура Ташлак (Враус) должина од 9&nbsp;км и длабочина од 80 до 150 метри. Завршува кај Станица Анџишта (Статмос Ангистис), каде се наоѓа стариот Драматички мост. Водите во клисурата се мошне погодни за практикување на сплаварењето. Оттука, реката преоѓа во полето, каде се влева во Струма.

## Историја
Реката ја споменува уште Херодот (VII, 112) во V век пр. н.е. На почетокот на XX век, речиси целото течение на Драматица ја образува етничката граница помеѓу Грците и Македонците — селата на север од реката биле македонски, а на југ — грчки.

На реката Драматица се случиле неколку настани во историјата на Македонија. На 18-19 март 1903 г. група дејци на Македонската револуционерна организација, предводена од Гоце Делчев, извршила атентат, минирајќи железнички тунел и мост на реката.

Во мај 1913 г., уште пред почетокот на Втората балканска војна, на подрачјето на реката доаѓа до вооружени судири помеѓу бугарски и грчки единици.

## Поврзано
* Драма (округ)
* Драма (град)
* Анџишта
* Зихна

## Галерија

Panega IMG 0174.jpg|Панега
Aggitis river philippos.jpg|Драматичкиот мост
Angista River 1918.jpg|Драматица во 1918 г.


## Поврзано
* Извори на Драматица — изворите на реката во истоимениот парк во Драма
* Драматички мост — стар османлиски мост на реката

## Наводи

Категорија:Реки во Егејска Македонија
Категорија:Реки во Грција
Категорија:Драма (општина)
Категорија:Просечен
Категорија:Зелјахово
Категорија:Ениќој (општина)
Категорија:Притоки на Струма
Богдана

**Богдана** (**Богданица** или **Богданска Река**; ) — река во централниот дел на Егејска Македонија, денес во Грција. Ја образува границата меѓу планините Круша (Крусија) и Богданска (Вертискос). Тече во јужен правец, преку Лагадинското Поле западно од градот Лагадина, па се влева од запад во Лагадинското Езеро.

Се смета дека поимот потекнува од името Богдан.

## Поврзано
* Богданска Планина

## Наводи

Категорија:Реки во Егејска Македонија
Категорија:Реки во Грција
Светиврачко

[мини|десно|300п|Карта на [Пирин со Светиврачко во југозападниот дел]]

**Светиврачко** (денес и **Санданско**) или **Мелничко** — историско-географска област во Пиринска Македонија околу градот Свети Врач (Сандански).

Територијата на областа приближно се совпаѓа со некогашната Мелничка, а потоа Светиврачка и Санданска околија — главнината на денешните општини Свети Врач (без селата Лебница и Хрсово од Петричко), Кресна и Струмјани (без селата Добри Лаки, Игралишта (Игралиште), Клепало, Колибите, Махалата и Никудин од Петричко), како и селата Мечкул и Сенокос во општината Симитли.

Сместена е во источниот и северниот дел на Светиврачко-петричката Котлина и по соседните планини. Се граничи со Горноџумајско на север, Разлошко и Неврокопско на исток, Валовишко на југ и Петричко и Беровско на запад.

## Наводи

Категорија:Историско-географски области во Бугарија
Категорија:Географија на Пиринска Македонија